**Svein Østvik** (født 1961), også kjent som **Charter-Svein**, er en norsk TV-personlighet og sanger.

Bakgrunn
--------

Svein Østvik ble født den 20. mai 1961 i Kristiansand, og flyttet i ung alder til Kongsberg hvor han vokste opp.

Han gikk teaterlinjen på Romerike Folkehøgskole, hvor han i 1981 fikk rollen som Peer i teateroppsetningen *Peer Gynt*. Han jobbet senere parallelt på Black Box teater i Oslo

Han var artist og konsertarrangør i et managementbyrå i Halden før han ble kjent. Han har også fungert som fotballagent. Under en gjesteopptreden på talkshowet *Studio 5* hevdet han å ha helbredende evner og «varme hender». Han har hevdet å ha lært Zen-buddhistisk meditasjon i slutten av 20-årene, og at han hadde helbredet både seg selv og andre ved hjelp av sine påståtte evner.

Han har reklamert for kosttilskuddet Collagen Plus, som han hevder har hjulpet han mot smerter i kneet. Revmatolog og forsker Ida Kristin Bos-Haugen uttalte at dokumentasjonen er av til dels svært dårlig kvalitet, og at det ikke kan ha en slik positiv virkning.

TV-personlighet
---------------

Østvik ble i 2006 kjent gjennom sin deltakelse i dokusåpen *Charterfeber* på TV3. Han har senere deltatt i andre TV-programmer, som *Sangstjerner* (2007), *Praksisjobben* (2008), *Skal vi danse* (2009), *Celebert selskap* (2010), *Zebra Grand Prix* (2010), *Nytt på nytt* (gjest, 2010), *4-stjerners middag* (2011 og 2017), *MasterChef* (2014), *71° nord – Norges tøffeste kjendis* (2017), *Camp Kulinaris* (2018), og *Farmen kjendis* (2019). Han spilte rollen som Bingo-Bjørn i *Hotel Cæsar*. 

I 2007 kom han til finalen i *Sangstjerner* og fikk platekontrakt med Universal Music Group.

I 2008 slapp han musikkalbumet *Kongen av Mallorca*, hvor sangen med samme tittel ble en liten hit i Norge.

I 2019 ga han ut diktsamlingen *Sveins Verden*. Han ble samme år nominert til publikumsprisen under Gullruten 2019.

Han har vært gjest og har hatt gjesteopptredener i ulike TV-programmer og andre medier.

Politikk og aktivisme
---------------------

Politisk har Svein Østvik vært engasjert på venstresiden. I sin ungdom deltok han i ml-bevegelsen og var med i AKP(m-l) i Asker. Senere ble han medlem i Sosialistisk Venstreparti. Fra 2020 har han representert partiet som varamedlem i kommunestyret i nye Asker kommune, og i utvalg for velferd. Den 13. april 2021 meldte han seg ut av SV, og uttalte som begrunnelse at partiet opptrådte feigt i spørsmålet om pålagte begrensninger under koronaviruspandemien i Norge. Lokallagsleder i Asker SV Brit Riise Fredheim uttalte at han ikke har vært et aktivt medlem, men ble kumulert opp til 4. vara til kommunestyret på grunn av personstemmer fra 2019-valget.

Den 10. april 2021 deltok Østvik i en demonstrasjon mot koronarestriksjoner, der flere, deriblant Østvik, brente sitt munnbind. Han uttalte blant annet til *VG* at «restriksjonene har gått for langt, og at immunforsvaret tåler det meste». Han uttalte videre at «det ikke er mye som tyder på at restriksjonene har holdt koronaviruset tilbake». Til *Avisa Oslo* uttalte han at «jeg har aldri følt jeg har gjort noe viktigere».

Østvik fortalte til TV 2 at handlingen var den modigste han hadde gjort, og at det hadde vært mye frykt og propaganda med tiltakene. Han sa at det var den første demonstrasjonen han hadde deltatt i. Han stilte seg kritisk til hvorfor nye «hastevaksiner (med ukjente senvirkninger) plutselig er den eneste måten å behandle noe på», og fremholdt at uenigheter er en viktig del av et godt demokrati. Han hevdet også at «bekymringer er veldig dårlig for immunforsvaret» og at han aldri i verden ville la seg vaksinere. På slutten av intervjuet nevnte han at «det virker som om at det er et kappløp [i legemiddelindustrien] om å få mest mulig ut av det [pandemien] økonomisk».

Den 17. april deltok han i en ny demonstrasjon mot koronarestriksjonene der han holdt en personlig tale med megafon. Etter talen ble han rørt da han fortalte om de tilbakemeldingene han hadde fått den siste uken. Den 17. mai 2021 gikk Østvik i et 17. mai-tog som brøt med smittevernrestriksjonene. Han hevdet at «Vi kan ikke være slaver av noen som ikke forstår hva de driver med», og at koronapandemien er langt mindre alvorlig enn det helsemyndighetene slår fast. På kritikken han har fått, svarte han blant annet: «Det vi ser nå er at når man stikker seg ut, så får man kjeft av dem som tviholder på den 'sannheten' vi har fått servert gjennom propaganda i ett år nå.» I desember 2021 ble han smittet med Covid-19. Han var syk i over en uke, spyttet blod og trengte medisiner. Svein bekymret seg for hvordan mediene ville fremstille hyheten om at han var koronasyk, og kommenterte: «Jeg så for meg de hånlige, skadefro overskriftene. Jeg så for meg hylekoret: 'Hva var det vi sa?'». Han holdt fast ved at han alltid vil takke nei til koronavaksiner, og den 21. januar 2022 kommenterte han på sin Facebook-konto at han var helt frisk igjen.

I et intervju med helsenettstedet Hemali (Helse, Mat & Livsstil) fortalte han om tiden han var koronasmittet, og at han ikke har endret sitt syn på myndighetenes håndtering av koronapandemien. Blant annet nevnte han: «Med sykdommen autoimmun artrose og min alder er jeg i risikogruppen. Jeg har sammenlignet Covid-19 med hard influensa, og slik kjentes det. Jeg har stått fram med kritikk av håndteringen, og når jeg lå der med feber tenkte jeg på det som en mulig 'straff': Skal jeg igjennom dette fordi jeg har stått for en annen mening? Fordi jeg lyttet til andre fagfolk?» Etter behandling med blant annet antibiotika og allergimedisin ble han bedre og kommenterte at: «I løpet av to dager ble jeg veldig mye bedre, det var en kjempeforandring. Tenk at vi ikke får opplyst at medisiner [ikke koronavaksiner] hjelper! Om folk visste det, kunne uroen blitt snudd i løpet av dager.», samt at: «Jeg har stolt på immunforsvaret mitt, og takket derfor nei til den eksperimentelle behandlingen med mRNA.»

Referanser
----------

1. ↑   Klassekampen, arkiv.klassekampen.no, utgitt 2014, besøkt 4. august 2022[Hentet fra Wikidata]
2. ↑   www.nettavisen.no[Hentet fra Wikidata]
3. ↑   www.vg.no[Hentet fra Wikidata]
4. ↑   www.folkestyret.org[Hentet fra Wikidata]
5. 1 2 3 4 5  Artist & Event (2019). «Svein Østvik - Artist & Event». Artist & Event (artistevent.no). Arkivert fra originalen 16. juni 2019. Besøkt 16. juni 2019.
6. ↑  Hilde Kristine Misje (30. august 2014). «Budstikka - Hør Charter-Svein lese dikt: - Jeg er jo egentlig en helt vanlig fyr.». Budstikka (budstikka.no). Archived from the original on 30. august 2018. Besøkt 16. juni 2019. CS1-vedlikehold: Uheldig URL (link)
7. ↑  Cathrine Holden (20. april 2006). «TV-stjerne solgte fotballspiller». Nettavisen (nettavisen.no). Arkivert fra originalen 31. august 2018. Besøkt 16. juni 2019.
8. ↑  Linn Sollied Madsen (29. januar 2009). «Charter-Svein brøt sammen på TV - Nettavisen». Nettavisen (nettavisen.no). Arkivert fra originalen 1. februar 2009. Besøkt 16. juni 2019.
9. ↑  «Lege slakter pillene Charter-Svein tok for å fjerne smertene» **(norsk)**. TV 2. Besøkt 12. april 2021.
10. ↑  OneFootInEveryPlace (4. februar 2009). «Åja: Charterfeber - Fakta om Svein Østvik». OneFootInEveryPlace (blogspot.com). Besøkt 16. juni 2019.
11. ↑  Svein Østvik (14. desember 2010). «Svein Østvik - Kongen Av Mallorca». VEVO (YouTube.com). Besøkt 18. juli 2021.
12. ↑  Svein Østvik (2019). «Sveins verden av Svein Østvik». Tanum nettbokhandel (tanum.no). Besøkt 16. juni 2019.
13. ↑  Julie Vissgren (5. april 2019). «Dette er de nominerte til Gullruten 2019». NRK (nrk.no). Besøkt 16. juni 2019.
14. ↑  «Klassens klovn» s. 28-30, *Klassekampen* 30. august 2014.
15. ↑  Heldahl, Henrik (19. april 2021). ««Charter-Svein» har meldt seg ut av SV - kaller partiet feigt». *Nettavisen* **(norsk)**. Besøkt 19. april 2021.
16. ↑  Heldahl, Henrik (19. april 2021). ««Charter-Svein» har meldt seg ut av SV - kaller partiet feigt». *Nettavisen* **(norsk)**. Besøkt 19. april 2021.
17. ↑  «Her brenner «Charter-Svein» munnbindet: – Det har gått for langt». *www.vg.no*. Besøkt 12. april 2021.
18. ↑  Drægni, Edda (12. april 2021). «(+) «Charter»-Svein angrer ikke på å brenne munnbind foran Stortinget: – Aldri følt jeg har gjort noe viktigere». *Oppland Arbeiderblad* **(norsk)**. Besøkt 12. april 2021.
19. ↑  Drægni, Edda (12. april 2021). ««Charter»-Svein angrer ikke på å brenne munnbind foran Stortinget: – Aldri følt jeg har gjort noe viktigere». *Nettavisen* **(norsk)**. Besøkt 12. april 2021.
20. ↑  AS, TV 2. «Charter-Svein etter koronademonstrasjonen: - Noe av det modigste jeg har gjort». *TV 2* **(norsk)**. Besøkt 12. april 2021.
21. ↑  Jor, Brage Lie (17. april 2021). «Gråtkvalt Charter-Svein på corona-demonstrasjon». *dagbladet.no* **(norsk)**. Besøkt 19. april 2021.
22. ↑  «Charter-Svein i ulovlig 17. mai-tog». *VGTV.no* **(norsk)**. 17. mai 2021. Besøkt 19. april 2021.
23. ↑  Anniken Aronsen (19. april 2021). «Svein Østvik: - Melder seg ut av SV». Dagbladet (dagbladet.no). Besøkt 18. juli 2021.
24. ↑   "Charter-Svein ble coronasmittet", abcnyheter, 22 januar 2022
25. ↑  Kristoffer Solberg (21. januar 2022). «Svein Østvik ble coronasyk - VG». VG (vg.no). Besøkt 6. februar 2022.
26. ↑  Svein Østvik (21. januar 2022). «Svein Østvik - Jadda jeg var sjuk rundt før og etter julaften». Facebook (facebook.com). Besøkt 6. februar 2022.
27. ↑  Julia Schreiner Benito (21. januar 2022). «Da Svein Østvik ble alvorlig syk av Covid-19, fryktet han én ting.». Hemali (hemali.no). Besøkt 6. februar 2022.

Kilder
------

* Kommunens oversikt over folkevalgte i nye Asker kommune

Eksterne lenker
---------------

* Wikiquote: Svein Østvik – sitater
* (en) Svein Østvik på Internet Movie Database Rediger på Wikidata

* (en) Svein Østvik hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | BIBSYS **·** VIAF **·** MusicBrainz **·** Discogs
 |